Source: http://www.tlaciva-na-stiahnutie.sk/formular-danove-priznanie-k-dpfo-typ-a-dzsk_09dpfoa025732.html
Timestamp: 2017-08-19 00:03:51+00:00
Document Index: 4746864

Matched Legal Cases: ['§ 5', '§ 52', '§ 5', '§ 11', '§ 15', '§ 15', '§ 32']

Priznanie k DPFO Typ A - formulár
Úvod > Skupiny formulárov > Daňové priznanie k DPFO Typ A
Daňové priznanie k DPFO Typ A
Priznanie podáva daňovník, ktorému plynú v príslušnom zdaňovacom období peňažné aj nepeňažné príjmy len zo závislej činnosti podľa § 5 zákona č. 595/2003 Z. z. o dani z príjmov v znení neskorších predpisov (ďalej len „zákon“), okrem príjmov, ktoré nie sú predmetom dane a príjmov od dane oslobodených a tento daňovník neuplatňuje postup podľa § 52b ods. 11 zákona. Daňovník, ktorý má v príslušnom zdaňovacom období zdaniteľné príjmy len zo závislej činnosti podľa § 5 zákona, ktorých úhrn nepresiahol v zdaňovacom období 50 % sumy podľa § 11 ods. 2 písm. a) zákona (nezdaniteľná časť základu dane na daňovníka) nie je povinný podať daňové priznanie. Daňové priznanie je však povinný podať daňovník v prípade, ak ho správca dane vyzve na podanie daňového priznania.
V II. oddieli sa mení popis riadka 28, na riadku 29 sa úhrnná suma dôchodku za zdaňovacie obdobie uvádza v EUR, miesto v Sk. V V. oddieli sa riadok 33 rozdeľuje na riadky 33a a 33b, základ dane (r. 34) sa vypočíta následne ako rozdiel riadkov 32, 33a a 33b. V VI. odddieli sa všetky údaje pre výpočet dane uvádzajú v EUR miesto celých Sk. Na riadku 42, pokiaľ úhrn r. 39 až 41 presahuje sumu 398,33 EUR, uvádza sa suma 398,33 EUR. Na riadku 45 sa daň podľa § 15 zo základu dane z riadka 44 zaokrúhľuje na eurocenty nadol. Pridané boli riadky 45a, 45b, 45c, 45d súvisiace s výpočtom zamestnaneckej prémie. Na riadku 48 sa daň podľa § 15 zákona po vyňatí príjmov zo zdrojov v zahraničí zaokrúhľuje na eurocenty nadol, taktiež na riadku 49 a 50. Na riadku 52 sa uvádza čiastka zaokrúhlená na eurocenty nahor. Popis riadka 64 (daň na úhradu) sa dopĺňa o text "nesprávne vyplatenej zamestnaneckej prémie", zmenený je aj výpočet o pripočítanie sumy z riadka 45d. Obdobné zmeny sú na riadku 65 (daňový preplatok). V VII. oddieli sa rozdiely z dodatočného daňového priznania uvádzajú v eurách. V popise riadka 66 sa mení suma zo 100 Sk na 3,31 EUR), obdobne na riadku 69. V VIII. oddieli sa na riadok 70 uvádza suma minimálne vo výške 3,31 EUR (zmena popisu riadka). V X. oddieli sa môže požiadať o vyplatenie daňového bonusu v sume uvedenej na r. 59, ak je väčšia ako 3,31 EUR. V XI. oddieli sa môže požiadať o vyplatenie zamestnaneckej prémie podla § 32a zákona (r. 45c > 3,31 EUR).